Lav et referat af nedenstående tekst:

Tekst:
Tidligere på dagen tirsdag sad Lisbeth Lauritsen (S) og Lasse Frimand Jensen i møde sammen, men her var der ingen melding fra Lisbeth Lauritsen om, at hun valgte en anden som sin borgmesterfavorit. - Hvad der ligger til grund for hendes valg, mangler jeg stadig at høre. - Men hvis jeg støtter en kandidat, er jeg ærlig omkring det og siger til personen, hvad jeg mener, siger Lasse Frimand Jensen. Det kom altså som en overraskelse, da Lasse Frimand Jensen tirsdag eftermiddag læste, at partifællen Lisbeth Lauritsen trækker sig som spidskandidat for Socialdemokratiet til borgmesterposten i Aalborg og i stedet peger på Flemming Møller Mortensen. - Det står Lisbeth frit for at pege på Flemming Møller Mortensen. Jeg er glad for samarbejdet med Lisbeth, men jeg var da lidt overrasket, da jeg kunne læse det, siger Lasse Frimand Jensen. Byrådsmedlem vil have en udenfor byråd Lisbeth Lauritsen har overfor TV2 Nord og i sit eget Facebook-opslag også begrundet fravalget af Lasse Frimand - som han altså ikke selv har hørt - med, at partiet har brug for en kandidat udenfor byrådet. Dermed opfordrer hun indirekte kandidater i byrådet til at trække sig fra borgmesterræset. Det gjorde hun selv kort før middag. Hvis Flemming Møller Mortensen vinder spidskandidat-valget, skal der være en midlertidig borgmester indtil kommunalvalget i 2025. Hvis Lasse Frimand Jensen vinder duellen, sætter han sig på borgmesterposten fra den 31. juli og vil samtidig være spidskandidat ved valget om 2,5 år. Men selvom Lasse Frimand altså respekterer Lauritsens fravalg og ikke vil tale om splid i byrådet eller at kampvalg vil skade. - Vi har tidligere haft urafstemning i Socialdemokratiet. Dels er det noget, der hører til i et demokrati, og jeg tror ikke, det vil skade partiet. To muligheder Lasse Frimand Jensen og Lisbeth Lauritsen har arbejdet sammen i politik i ni år. - Jeg har ikke oplevet vanskeligheder med hende. Jeg holder af Lisbeth som menneske og kollega og har samarbejdet godt med hende, siger Lasse Frimand Jensen. Som linjerne er tegnet op lige nu, skal en urafstemning afgøre, om det er Lasse Frimand Jensen eller Flemming Møller Mortensen, der skal være partiets nye spidskandidat. - Det står mellem en, der har været her i ni år og vil lidt i samme retning som nu, og det er det, jeg repræsenterer. Så er der en ny kandidat med en ny tilgang og en vikarsituation i to og et halvt år. Det er to store modsætninger for mig at se i den her situation, siger Lasse Frimand Jensen. Politisk Analytiker for TV2 Nord Søren Wormslev kommer herunder med sin analyse af episoderne tirsdag.

Referat:
Lasse Frimand Jensen har ikke hørt fra Lisbeth Lauritsen om, hvorfor hun peger på udefrakommende Flemming Møller Mortensen som borgmester.